קונסיירז'רי

שמאל|ממוזער|250px|היכל הצדק בשנת 1858
שמאל|ממוזער|250px|מראה פנורמי של הקונסיירז'רי על גדות נהר הסן
שמאל|ממוזער|250px|אולם נושאי הנשק
שמאל|ממוזער|250px|חצר הנשים בקונסיירז'רי

הקונסיירז'רי (בצרפתית:  Conciergerie) הוא אחד השרידים המרכזיים שנותרו מארמון הסיטה , אשר שימש כמשכנם הרשמי של מלכי צרפת בין המאה ה-10 ועד המאה ה-14, באיל דה לה סיטה שבפריז. לאחר נטישת הארמון על ידי שארל החמישי, הוסב חלקו התחתון של המבנה בשנת 1370 לבית סוהר, בעוד הקומות העליונות נותרו בשימוש הפרלמנט. המקום נודע לשמצה בתקופת שלטון הטרור של המהפכה הצרפתית כתחנת המתנה אחרונה לפני ההוצאה להורג, ובין האסירים המפורסמים ביותר שנכלאו בו בטרם מותם הייתה המלכה מארי אנטואנט בשנת 1793.

בעת המודרנית האתר מהווה מונומנט היסטורי המנוהל על ידי המרכז הלאומי למונומנטים בצרפת, הוא שוכן בצמוד להיכל הצדק של פריז  לאורך רציף האורלוז'  שברובע הראשון של פריז.

מקור השם קונסיירז'רי
המילה קונסיירזרי מציינת ראשית את מקום מגורי השוער (בצרפתית: concierge - קוֹנְסְיֶירְז'), ובמובן רחב יותר, את בית הסוהר שבו מוחזקים האסורים. השוער היה הממונה על הארמון המלכותי וכן על הנרות (בצרפתית: cierges) שבעזרתם הוא הואר. גם כיום, בבתי דירות רבים הקונסיירז' הוא השוער והאחראי על האחזקה.

היסטוריה: מהארמון העירוני לקונסיירז'רי

הארמון העירוני היה מקום מושבם של רוזני פריז. בארמון זה התגורר המלך אודו הראשון. איג קאפה הקים בשטחו את היכל הקורייה רז'י (Curia Regis, המועצה המלכותית) ושיכן בו מגוון מהשירותים האדמיניסטרטיביים שלו. רובר השני שיפץ את המבנה בתקופת שלטונו.

סן-לואי
סן-לואי (לואי התשיעי) בנה במקום את כנסיית סנט שאפל בין השנים 1242 ל-1248. בחלקו הצפוני ארמונו של סן-לואי השיק לנהר הסן במבנה יחיד, שנקרא "החדר על המים", שהיה אגף של מגדל "בומבק" (Bon-bec), וקיבל את שמו משום שבו נמצא החדר שבו בוצעו ה"חקירות" (העינויים) שהפיקו וידויים מהמעונים.

פיליפ הרביעי
פיליפ הרביעי, "היפה", בנה מחדש את הארמון. העבודות הסתיימו בשנת 1313 בעזרתו של אנגרר דה מריני. פיליפ הרביעי הורה לבנות גם את האולמות הגותיים הגבוהים של הקונסיירז'רי, שהם השרידים היחידים של הארמון הישן שנותרו עד ימינו. פיליפ ביקש להפקיע ולהשתלט על מובלעות שהיו בשטח המלכותי.

אולם המשמר
חדר המשמר נבנה בסביבות שנת 1310 ושימש כחדר ההמתנה בקומת הקרקע של החדר הגדול.

החדר הגדול
החדר הגדול היה החדר שבו נהג המלך לישון את שנת הצדק (lits de justice) שלו ובו נכלל גם חדר אירוח. הסעודות הוגשו על שולחן שיש שחור (ממנו נותר זכר בקונסיירז'רי). היה זה חדר גדול מידות שנתמך על ידי שורת עמודים.

אולם נושאי הנשק
אולם נושאי הנשק (La salle des Gens d’armes) היה חדר האוכל של המשרתים החמושים.

ז'אן השני
סביב שנת 1350 הקים ז'אן השני בפינת ארמון הסיטה את הפוויליון המרובע של המטבחים שייעד עבור "פשוטי" ארמון המלך. ארבע הגזוזטראות המערביות של חדר השורים בודדו משאר החדר בעזרת קירות ומוטות. במטבח זה הוכנו ארוחות למסיבות מלכותיות שבהן השתתפו מאלפיים ועד לשלושת אלפים אורחים.

מגדל השעון
ז'אן השני הקים מגדל בפינה הצפון-מזרחית של הארמון, שנקרא "מגדל השעון" (בצרפתית: tour de l’Horloge), ובו הותקן השעון הציבורי הראשון בצרפת בסביבות שנת 1371. השעון הוחלף בשנת 1585, בתקופת כהונתו של אנרי השלישי, בשעונו של ז'רמן פילון, שנותר מאז על כנו.
ב-22 בפברואר 1358 אסף אטיין מרסל, מנהיג הסוחרים של פריז שמילא תפקיד המקביל לראש עיריית פריז, כ-3,000 איש ועלה אל ארמון המלך, פרץ בכוח אל לשכת המלך ורצח שני מרשלים לעיני יורש העצר, שארל מנורמנדי, לימים שארל החמישי.

שארל החמישי
שארל החמישי החליט לנטוש את ארמון הסיטה לטובת אוטל סן-פול.

הקונסיירז'רי בזמן המהפכה הצרפתית

קישורים חיצוניים

 כתבה הקונסיירז'רי פריז באתר פריז וצרפת דרך העדשה

 האתר הרשמי במרכז המונומנטים הלאומי של צרפת
 Un univers carcéral (XVIe-XVIIe siècles) la prison de la Conciergerie et sa société תזה של קאמי דגז (Dégez) מבית הספר הלאומי למפות, Thèse de l'École nationale des chartes, 2005.

הערות שוליים

קטגוריה:ערכים שבהם תבנית בריטניקה אינה מתאימה
קונסיירז'רי
קטגוריה:הרובע הראשון של פריז
קטגוריה:פריז: מבנים היסטוריים
קטגוריה:צרפת: בתי סוהר לשעבר
קטגוריה:פריז: אטרקציות תיירותיות